สวัสดีครับคือตอนนี้ผมเครียดมากครับ อยากปรึกษาผมไปมีเพศสัมพันธุ์มาแบบไม่ป้องกันทางทวารหนักผมเป็นฝ่ายรุกประมาณ5-6นาทีแล้วหลังจากนั้น3อาทิตย์ เป็นแผลริมอ่อนครับ ครั้งนั้นเป็นล่าสุดและก็ไม่ได้ไปมีอะไรกับใครอีกเลย2เดือนกว่าๆแล้วครับ ไปฉีดยารักษาทานยาตามสั่งตอนนี้หายดีแล้วครับ ตอนนี้ผมแค่กังวลครับว่าจะเสี่ยงติดเชื้อ HIV มากมั้ยครับ ผมกังวลมาหลายแล้ว กำลังหาวันไปตรวจเลือดครับ
สวัสดีค่ะ การมีเพศสัมพันธ์ทางทวารหนักโดยไม่ได้ป้องกันด้วยถุงยางอนามัยนั้น มีโอกาสจะรับเชื้อโรคติดต่อทางเพศสัมพันธ์ได้ทุกชนิดเช่น hiv แผลริมอ่อน ซิฟิลิซ หนองใน ซึ่งมาพร้อมๆกันได้ดังนั้นการมีโรคติดต่อทางเพศสัมพันธ์โรคใดโรคหนึ่ง บ่งบอกว่าอาจจะมีโรคติดต่อทางเพศสัมพันธ์อื่นๆได้เช่นกัน และมีโอกาสสูงโดยการติดเชื้อไวรัส hiv ในช่วงประมาณ 2-5 ปีแรก อาจไม่แสดงอาการอะไรชัดเจน ช่วงแรกที่รับเชื้ออาจมีอาการไข้ต่ำๆ ผื่นตามตัว ต่อมน้ำเหลืองโตทั่วๆได้ การให้ได้การวินิจฉัยที่แน่ชัดควรได้รับการตรวจเลือดหาโดยตรงค่ะดังนั้นตอนนี้แนะนำการไปตรวจคัดกรองโรคติดต่อทางเพศสัมพันธ์ทั้งทางเลือดและทางปัสสาวะที่รพ. โดยหากผ่านมาประมาณเกือบ 3 เดือนแล้ว น่าจะให้ผลที่แน่ชัดได้ทั้งหมดค่ะ